
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1619 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προθεσμία υποβολής αιτήσεων για τον αποχαρακτη¬ 
ρισμό κτισμάτων πληγέντων από το σεισμό της 

7.9.1999 στους Ν. Αττικής, Βοιωτίας και Εύβοιας. 1 

Κατάρτιση προγράμματος επιχορήγησης έξι χιλι¬ 
άδων (6.000) νέων ελεύθερων επαγγελματιών 
(Ν.Ε.Ε.) με διακριτικό τίτλο «Νέοι ελεύθεροι επαγ- 

γελματίες - Νέοι επιστήμονες έτους 2007». 2 

Κήρυξη υποχρεωτικής της απόφασης διαιτησίας 
12/2007 «για τους όρους αμοιβής εργασίας των 
εργαζομένων που απασχολούνται σε χοιροτρο- 

φικές επιχειρήσεις». 3 

Έγκριση συμβάσεων μίσθωσης έργου στον Οργανι¬ 
σμό Νεολαίας και Αθλησης Δήμου Αθηναίων. 4 

Τροποποίηση της υπ’ αριθμ. 8261/25.5.1995 απόφασης 
του Περιφερειακού Δ/ντή Κορινθίας περί σύστα¬ 
σης Νομικού Προσώπου με την επωνυμία «Πνευ¬ 
ματικό Κέντρο Κοινότητας Βραχατίου». 8 


ΑΠΟΦΑΣΕΙ Σ 

Αριθμ. 3651/Α321 (1) 


Προθεσμία υποβολής αιτήσεων για τον αποχαρακτηρι¬ 
σμό κτισμάτων πληγέντων από το σεισμό της 7.9.1999 
στους Ν. Αττικής, Βοιωτίας και Εύβοιας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ. και ρυθμίσεως ετέρων τινών συνα¬ 
φών θεμάτων» που κυρώθηκε με το ν. 867/1979 (Φ.Ε.Κ. 
24/Α77.2.1979). 

2. Τις διατάξεις του ν. 1190/1981 (Φ.Ε.Κ. 203/Α730.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 


3. Τις υπ’ αριθμ. οικ/3751/ΤΠ 31/10.9.1999, οικ/3992/ΤΠ 
31/17.9.1999, οικ/4194/ΤΠ31/24.9.1999, οικ/6181/ΤΠ 31/4.11.1999, 
οικ/6786/ΤΠ 31/16.11.1999, οικ/1514/ΤΠ31/15.2.2000 και 1462/ 
ΤΠ32/7.6.2001 κοινές αποφάσεις του Υπουργού Εθνι¬ 
κής Οικονομίας και των Υφυπουργών Οικονομικών και 
Περιβάλλοντος Χωροταξίας και Δημοσίων Έργων με 
θέμα την αποκατάσταση των ζημιών από το σεισμό της 
7ης Σεπτεμβρίου 1999 σε περιοχές των Νομών Αττικής, 
Βοιωτίας και Εύβοιας. 

4. Τις υπ’ αριθμ. οικ/5140/ΤΠ32/15.10.1999,5932/ΤΠ32/6.12.1999, 
οικ/2183/ΓΠ32/28.2.2000, οικ/10844/ΤΠ32/ 8.11.2000, οικ/155/ 
Α32/9.1.2002, οικ/152/Α32/9.1.2002, οικ/153/Α325/9.1.2002, 
ο ικ/1926/Α345/6.3.2002, οικ/3335/Α345/22.4.2002 και οικ,/4556/ 
Α325/12.6.2003 κοινές υπουργικές αποφάσεις του Υπουργού 
Εθ. Οικονομίας και των Υφυπουργών Οικονομικών και Πε¬ 
ριβάλλοντος Χωροταξίας και Δημοσίων Έργων που αφο¬ 
ρούν στις πιστωτικές διευκολύνσεις για την αποκατάσταση 
των ζημιών σε κατοικίες και κτιριακές εγκαταστάσεις, που 
προκλήθηκαν από το σεισμό της 7ης Σεπτεμβρίου 1999 σε 
περιοχές των Ν. Αττικής, Βοιωτίας και Εύβοιας. 

5. Το π.δ. 69/1988 (ΦΕΚ 28/Α718.2.1988) «Οργανισμός 
Γενικής Γραμματείας Δημοσίων Έργων» όπως ισχύει 
σήμερα. 

6. Την υπ’ αριθμ. Δ16α/04/773/29.11.1990 κοινή απόφαση 
του Υπουργού Προεδρίας Κυβερνήσεως και του Αναπλ. 
Υπουργού Περιβάλλοντος Χωροταξίας και Δημοσίων 
Έργων «περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών». 

7. Τις διατάξεις του άρθρου 27 του ν. 2081/1992 (Φ.Ε.Κ. 
154 Α’) και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος 
του Κρατικού Προϋπολογισμού. 

8. Το υπ’ αριθμ. 121 (Φ.Ε.Κ. 84/Α710.3.2004) προεδρικό 
διάταγμα για το διορισμό των Υπουργών και Υφυπουρ¬ 
γών. 

9. Την υπ’ αριθμ. οικ 6819/Α321/12.9.20 03 απόφαση Υφυ¬ 
πουργού Περιβάλλοντος Χωροταξίας ΔημοσίωνΈργων 
«Προθεσμία υποβολής αιτήσεων για έκδοση αδειών επι¬ 
σκευής χωρίς Στεγαστική Συνδρομή και αποχαρακτηρι¬ 
σμού κτισμάτων πληγέντων από το σεισμό της 7.9.1999 
στους Ν. Αττικής, Βοιωτίας και Εύβοιας. 

10. Την υπ’ αριθμ. οικ 2448/Α321/28.4.2005 απόφαση 
Υπουργού Περιβάλλοντος Χωροταξίας και Δημοσίων 
Έργων «Προθεσμία υποβολής αιτήσεων για έκδοση αδει¬ 
ών επισκευής χωρίς Στεγαστική Συνδρομή και αποχα- 

ρακτηρισμός κτισμάτων πληγέντων από το σεισμό της 
7.9.1999 στους Ν. Αττικής, Βοιωτίας και Εύβοιας. 

11. Το υπ’ αριθμ. πρωτ. οικ 1029/11.6.2007 έγγραφο του 
Τ.ΑΣ. Αχαρνών για χορήγηση παράτασης προθεσμιών 
υποβολής αιτήσεων για αποχαρακτηρισμό κτιρίων. 

12. Το υπ’ αριθμ. πρωτ. οικ 1132/12.6.2007 έγγραφο του 
Τ.ΑΣ. Πειραιά για χορήγηση παράτασης προθεσμιών 
υποβολής αιτήσεων για αποχαρακτηρισμό κτιρίων, απο¬ 
φασίζουμε: 

Ορίζουμε την 31η Δεκεμβρίου 2008 ως καταληκτική 
ημερομηνία για τη χορήγηση Βεβαίωσης Αποχαρακτη¬ 
ρισμού κτιρίων στις περιπτώσεις κατά τις οποίες οι 
βλάβες που έχουν υποστεί τα κτίσματα από το σεισμό 
της 7ης Σεπτεμβρίου 1999 δεν επηρεάζουν τη γενική 
ευστάθειά τους (βλάβες τοπικού χαρακτήρα οι οποίες 
έχουν αποκατασταθεί). 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2007 

Ο Υπουργός 

Γ. ΣΟΥΦΛΙΑΣ 
-♦- 

Αριθμ. 31211 (2) 

Κατάρτιση προγράμματος επιχορήγησης έξι χιλιάδων 

(6.000) νέων ελεύθερων επαγγελματιών (Ν.Ε.Ε.) με 

διακριτικό τίτλο «Νέοι ελεύθεροι επαγγελματίες - 

Νέοι επιστήμονες έτους 2007». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (Φ.Ε.Κ. 
98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'/16.6.1989). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της οικονομικής και 
περιφερειακής ανάπτυξης της χώρας και τροποποίη¬ 
ση συναφών διατάξεων» όπως τροποποιήθηκε με τα 
άρθρα 6 και 7 του ν. 1836/1989 και το άρθρο 6 του 
ν. 2434/1996. 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμά¬ 
των. 

6. Την υπ’ αριθμ. 2039/26.6.2007 απόφαση του Δ.Σ. του 
ΟΑΕΔ (αριθμ. συνεδρ. 30/26.6.2007) που μας διαβιβάσθη¬ 
κε με το υπ’ αριθμ. Β121055/28.6.20 07 έγγραφό του. 

7. Την υπ’ αριθμ. 37930/Δ10Ε 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών περί «Καθορισμού αρμοδιοτήτων των 
Υφυπουργών Οικονομίας και Οικονομικών» 

8. Την υπ’ αριθμ. 80029/11.5.2007 απόφαση του Πρω¬ 
θυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Φ.Ε.Κ. 783/Β717.5.2007). 


9. Το γεγονός ότι από τις διατάξεις της παρούσας 
Υπουργικής απόφασης δεν προκαλείται δαπάνη σε βάρος 
του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του 
ν. 2362/1995 (περί Δημοσίου Λογιστικού), αποφασίζουμε: 

Την κατάρτιση προγράμματος επιχορήγησης τριών 
χιλιάδων (3.000) νέων ελευθέρων επαγγελματιών (Ν.Ε.Ε.) 
ιατρών, οδοντιάτρων, κτηνιάτρων, φαρμακοποιών, δικη¬ 
γόρων και μηχανικών αποφοίτων Πανεπιστημιακών και 
Πολυτεχνικών Σχολών και τριών χιλιάδων (3.000) νέων 
ελευθέρων επαγγελματιών (Ν.Ε.Ε.) αποφοίτων Σχολών 
Τεχνολογικών εφαρμογών των ΤΕΙ, με διακριτικό τίτ¬ 
λο «Νέοι ελεύθεροι επαγγελματίες - Νέοι επιστήμονες 
έτους 2007». 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των νέων επιστημόνων που 
είναι ιατροί οδοντίατροι, κτηνίατροι, φαρμακοποιοί, δι¬ 
κηγόροι και μηχανικοί απόφοιτοι Πανεπιστημιακών και 
Πολυτεχνικών Σχολών καθώς και απόφοιτοι Σχολών 
Τεχνολογικών εφαρμογών των ΤΕΙ, που αποφασίζουν να 
δημιουργήσουν τη δική τους μικρή επιχείρηση παροχής 
υπηρεσιών συναφή με την ειδικότητά τους. 

Οι θέσεις του προγράμματος θα κατανεμηθούν σε 
τοπικό επίπεδο ανάλογα με τις ανάγκες της κάθε πε¬ 
ριοχής και σύμφωνα με προτεραιότητες της πολιτικής 
απασχόλησης με απόφαση του Διοικητικού Συμβουλίου 
του ΟΑΕΔ. Για την επίτευξη του στόχου του προγράμ¬ 
ματος υπάρχει δυνατότητα ανακατανομής των θέσεων, 
με απόφαση του Διοικητικού Συμβουλίου του ΟΑΕΔ. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Στο πρόγραμμα δύνανται να ενταχθούν νέοι επιστή¬ 
μονες που είναι ιατροί, οδοντίατροι, κτηνίατροι, φαρ¬ 
μακοποιοί, δικηγόροι, μηχανικοί που είναι απόφοιτοι 
Πανεπιστημιακών, Πολυτεχνικών Σχολών καθώς και 
απόφοιτοι Σχολών Τεχνολογικών εφαρμογών των ΤΕΙ 
που παρέχουν υπηρεσίες, εντασσόμενες στα ελευθέρια 
επαγγέλματα, εφόσον πληρούν τις παρακάτω προϋ¬ 
ποθέσεις: 

❖ Να διαθέτουν βεβαίωση συμμετοχής στο πρόγραμ¬ 
μα (από την αρμόδια υπηρεσία του ΟΑΕΔ) οι ιατροί, 
οδοντίατροι, κτηνίατροι, φαρμακοποιοί, δικηγόροι και 
μηχανικοί που είναι απόφοιτοι Πανεπιστημιακών, Πολυ¬ 
τεχνικών Σχολών. 

❖ Να διαθέτουν δελτίο ανεργίας και βεβαίωση εξα- 
τομικευμένης παρέμβασης οι απόφοιτοι Σχολών Τεχνο¬ 
λογικών εφαρμογών των ΤΕΙ. 

❖ Να έχουν κάνει έναρξη επιτηδεύματος (στην αρ¬ 
μόδια Δ.Ο.Υ) υποχρεωτικά από την 1.1.2007 και μετά. 
Στο πρόγραμμα δύνανται να υπαχθούν και όσοι έχουν 
κάνει έναρξη από 1.1.2006 και μετά και η αίτησή τους 
για υπαγωγή στο πρόγραμμα ΝΕΕ-ΝΕΟΙ ΕΠΙΣΤΗΜΟΝΕΣ 
2006 έχει απορριφθεί από την Υπηρεσία λόγω υπέρβα¬ 
σης του ορίου ηλικίας ή των τεσσάρων (4) ετών από το 
χρόνο κτήσης του πτυχίου τους, εφόσον πληρούν τις 
προϋποθέσεις της παρούσης. 

❖ Να μην έχει παρέλθει χρονικό διάστημα (μέχρι την 
ημερομηνία έναρξης δραστηριότητας τους) μεγαλύτε¬ 
ρο των τεσσάρων (4) ετών από το χρόνο κτήσης του 
πτυχίου τους (για τις λοιπές κατηγορίες) ή της απόκτη¬ 
σης της ειδικότητας τους (για τους ιατρούς). Όταν στο 
χρονικό διάστημα των τεσσάρων (4) ετών περιλαμβά- 

νεται χρόνος παρακολούθησης κύκλου μεταπτυχιακών 
σπουδών, ο χρόνος αυτός παρατείνει αντίστοιχα το 
όριο των τεσσάρων (4) ετών. Η ανωτέρω ρύθμιση δεν 
αφορά τους ιατρούς. 

❖ Να έχουν ηλικία μέχρι 32 ετών, (έως την ημερομηνία 
έναρξης της δραστηριότητας τους) πλην των ιατρών και 
των γυναικών νέων επιστημόνων, μητέρων ενός τουλά¬ 
χιστον ανήλικου τέκνου και ανεξαρτήτως ειδικότητας 
που μπορούν να έχουν ηλικία μέχρι 40 ετών. Για όσους 
έχουν αποκτήσει μεταπτυχιακό τίτλο σπουδών, μέχρι 
τη συμπλήρωση του ορίου ηλικίας των 32 ετών, το όριο 
αυτό παρατείνεται αντίστοιχα κατά το χρονικό διάστη¬ 
μα που αφορά στις μεταπτυχιακές σπουδές. Κατά τον 
υπολογισμό της ηλικίας του ΝΕΕ θα λαμβάνεται υπόψη 
η τριακοστή πρώτη Δεκεμβρίου του έτους γεννήσεως 
του. 

❖ Να έχουν εκκαθαριστικό σημείωμα από την οικεία 
ΔΟΥ για το οικονομικό έτος της έναρξης δραστηριότη¬ 
τας, με μηδενικό εισόδημα ή εισόδημα κάτω του ύψους 
του αφορολογήτου. 

Ειδικά για τις κατηγορίες νέων επιστημόνων για τις 
οποίες απαιτείται πρακτική άσκηση για την απόκτηση 
ειδικότητας ή άδειας άσκησης επαγγέλματος (όπως 
ιατροί, δικηγόροι κ.α) η αμοιβή τους κατά τη διάρκεια 
της πρακτικής άσκησης δεν υπολογίζεται ως εισόδημα 
προκειμένου να ενταχθούν στο πρόγραμμα. 

❖ Να έχουν την Ελληνική υπηκοότητα ή την υπηκοό¬ 
τητα άλλου Κράτους-Μέλους της Ε.Ε. ή είναι ομογενείς 
που έχουν δικαίωμα διαμονής και απασχόλησης στη 
χώρα μας. 

❖ Να διαθέτουν αριθμό φορολογικού μητρώου (ΑΦΜ) 
και να έχουν εκπληρώσει ή νόμιμα απαλλαγεί από τις 
στρατιωτικές τους υποχρεώσεις (οι άνδρες υποψήφι- 
° 0 . 

Από τις 6.000 θέσεις ποσοστό 60% θα καλυφθεί από 
γυναίκες. 

❖ Δύνανται να υπαχθούν στο πρόγραμμα μέχρι και 
τρία (3) μέλη εταιρειών : 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους 

- ΕΠΕ 

- Δικηγορικών εταιριών του π.δ. 81/2005, 

με την προϋπόθεση ότι έκαστος υποψήφιος για έντα¬ 
ξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο. 

Δύνανται να υπαχθούν στο πρόγραμμα μέχρι και τρία 
(3) μέλη Συνεταιρισμών. 

2. ΕΞΑΙΡΕΣΕΙΣ 

Στο πρόγραμμα δεν εντάσσονται οι: 

❖ Ανώνυμες Εταιρείες (Α.Ε.), 

❖ Αστικές μη κερδοσκοπικές εταιρίες, 

❖ όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργού¬ 
σε στον ίδιο χώρο από άλλο επαγγελματία μέσα στο 
τελευταίο εξάμηνο πριν από την ημερομηνία έναρξης 
εργασιών της νέας επιχείρησης στη ΔΟΥ, 

❖ όσοι ζητούν να ενταχθούν στο πρόγραμμα Ν.Ε.Ε. 
με δραστηριότητα όμοια με αυτή που είχε επιχείρηση η 
οποία διέκοψε τη λειτουργία της και ανήκε σε συγγενικό 
τους πρόσωπο εξ αίματος ή αγχιστείας Α' Βαθμού ή οι 
σύζυγοί τους κατά τους τελευταίους δώδεκα (12) μήνες 
πριν την έναρξη της επιχείρησης τους στη Δ.Ο.Υ. 


❖ όσοι είχαν άλλη επιχείρηση πριν από τη νέα έναρξη 
επιτηδεύματος στη Δ.Ο.Υ. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία καθορίζεται στα 12.000,00 ευρώ. Με 
την έκδοση της εγκριτικής απόφασης καταβάλλονται 
4.000,00 ευρώ και στην συνέχεια καταβάλλονται από 
4.000,00 ευρώ στο τέλος κάθε εξαμήνου της επιδότησης 
που είναι δωδεκάμηνης διάρκειας από την υπαγωγή του 
και αφού θα έχει πραγματοποιηθεί τουλάχιστον ένας 
επιτόπιος έλεγχος κατά το ενδιάμεσο χρονικό διάστη¬ 
μα (όπου και διαπιστώνεται η κανονική λειτουργία της 
επιχείρησης). 

4. ΣΤΑΔΙΑ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 

4.1. ΑΙΤΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ -ΥΠΕΥΘΥΝΗ 
ΔΗΛΩΣΗ - ΠΡΟΕΓΚΡΙΣΗ 

Γ ια την ένταξη στο πρόγραμμα απαιτείται ο νέος 
ελεύθερος επαγγελματίας να υποβάλει «αίτηση υπα¬ 
γωγής στο πρόγραμμα - υπεύθυνη δήλωση» στην αρ¬ 
μόδια Υπηρεσία του ΟΑΕΔ, η οποία ελέγχει τις τυπικές 
προϋποθέσεις και τη διαβιβάζει σε Τριμελή Επιτροπή 
Αξιολόγησης (θα συσταθεί με απόφαση του Διοικητή 
του ΟΑΕΔ ανά Διοικητική Περιφέρεια), προκειμένου να 
αξιολογηθεί και να εκδοθεί απόφαση προέγκρισης από 
την Υπηρεσία. 

Οι Τριμελείς Επιτροπές Αξιολόγησης θα συνεδριάζουν 
ανά τρίμηνο και θα κρίνουν τις αιτήσεις που έχουν υπο¬ 
βληθεί μέχρι τότε στις υπηρεσίες της αρμοδιότητάς τους 
και μέχρι τη συμπλήρωση του αριθμού των θέσεων. 

4.2. ΕΓΚΡΙΣΗ - ΥΠΑΓΩΓΗ 

Στη συνέχεια μετά την απόφαση προέγκρισης ορίζε¬ 
ται, κατόπιν συνεννοήσεως με τον αιτούντα, ημερομηνία 
επιτόπιου ελέγχου στην έδρα του επαγγελματία, κατά 
τον οποίο ελέγχονται: 

α) Βεβαίωση έναρξης της δραστηριότητας της επι¬ 
χείρησης από τη Δ.Ο.Υ. 

β) Εξοφλημένα τιμολόγια ή αποδείξεις αγοράς σχετι¬ 
κά με τον εξοπλισμό της επιχείρησης, περασμένα στα 
επίσημα θεωρημένα από την αρμόδια Δ.Ο.Υ. βιβλία, που 
να αντιστοιχούν τουλάχιστον στο 40% του ποσού της 
επιχορήγησης. Συμπεριλαμβάνονται και τα έξοδα ενοι¬ 
κίων καθώς και τα έξοδα του παιδικού σταθμού που 
τυχόν πληρώνει μία νέα επαγγελματίας για τη φύλαξη 
των παιδιών της, ώστε να μπορεί να ασκεί το επάγγελμά 
της. Στην περίπτωση που η ΝΕΕ έχει ως επαγγελματική 
έδρα την οικία της (ειδικές περιπτώσεις 4.2 παρ. στ) 
λαμβάνεται υπόψη το 1/3 του συνόλου των ενοικίων και 
λειτουργικών δαπανών (ΔΕΗ κ.λπ.). 

Για τις περιπτώσεις των υποψηφίων που συμμετέχουν 
στη δημιουργία νέων Εταιρειών και Συνεταιρισμών, τα 
εξοφλημένα τιμολόγια ή οι αποδείξεις αγοράς υπολογί¬ 
ζονται κατά το τμήμα εκείνο το οποίο αντιστοιχεί στη 
συμμετοχή έκαστου των υποψηφίων στο κεφάλαιο της 
Εταιρείας ή του Συνεταιρισμού. 

γ) Καταστατικό σύστασης της Εταιρείας ή του Συνε¬ 
ταιρισμού, εφόσον πρόκειται για Εταιρεία ή Συνεταιρι¬ 
σμό στον οποίο συμμετέχει ο ενδιαφερόμενος. 

δ) Μισθωτήριο θεωρημένο από την αρμόδια Δ.Ο.Υ. ή 
τίτλο ιδιοκτησίας του χώρου στον οποίο στεγάζεται 
η επιχείρηση. Στην περίπτωση που ο ιδιοκτήτης είναι 
συγγενής α' βαθμού ή σύζυγος τότε αντί μισθωτηρίου 
μπορεί να προσκομισθεί παραχωρητήριο θεωρημένο 
από την αρμόδια Δ.Ο.Υ. 

ε) Να απασχολούνται αποκλειστικά στην επιχείρηση 
τους και να είναι ασφαλισμένοι κατά κύριο λόγο στον 
Ασφαλιστικό Φορέα που υπάγεται η επιχείρηση. 

στ) Η επιχείρηση να λειτουργεί ανεξάρτητα και σε 
κατάλληλα διαμορφωμένο χώρο (εκτός του χώρου της 
κατοικίας του επαγγελματία), κατά τρόπο ώστε να εξυ¬ 
πηρετεί ικανοποιητικά το σκοπό της. Επιτρέπεται κατ’ 
εξαίρεση η λειτουργία της επιχείρησης σε χώρο εντός 
της οικίας (κατάλληλα διαμορφωμένο) στις περιπτώσεις: 
α) μητέρας παιδιού σε προσχολική ηλικία, β) γυναίκας 
που φροντίζει στην οικία της, συγγενείς α' βαθμού με 
αναπηρία, άνω του 70%. Για τις περιπτώσεις αυτές οι 
ενδιαφερόμενες απαιτείται να προσκομίζουν βεβαιώ¬ 
σεις, πιστοποιητικά κ.λπ. από δημόσιους φορείς. 

ζ) Κατά τη διάρκεια του πρώτου ελέγχου, ο αϊτών θα 
πρέπει να παραδώσει φωτοαντίγραφα των παραπάνω 
πιστοποιητικών στον ελεγκτή, προκειμένου αυτά να τε¬ 
θούν στο αρχείο της Υπηρεσίας. 

Μετά τον θετικό επιτόπιο έλεγχο η αρμόδια Υπηρεσία 
εκδίδει απόφαση υπαγωγής η οποία θα ανακαλείται με 
απόφασή του Προϊσταμένου σε περίπτωση που διαπι¬ 
στωθεί ότι ο ΝΕΕ δεν τηρεί τους όρους ή τις προϋπο¬ 
θέσεις του προγράμματος. 

4.3. ΛΟΙΠΟΙ ΟΡΟΙ ΠΡΟΓΡΑΜΜΑΤΟΣ 
Ο νέος ελεύθερος επαγγελματίας κατά την διάρκεια 
του προγράμματος υποχρεούται να προσκομίσει μέσα 
σε προθεσμία εξήντα (60) ημερολογιακών ημερών μετά 
από κάθε εξάμηνο: 

α) Αίτηση, στην οποία θα δηλώνει ότι η επιχείρηση 
του λειτουργεί κανονικά και ότι το σύνολο των εσόδων 
και των εξόδων του προαναφερθέντος χρονικού δια¬ 
στήματος, όπως αυτά εμφανίζονται στα βιβλία εσόδων 
και εξόδων του, είναι τουλάχιστον ίσο με το ήμισυ του 
ποσού της δόσης, που πρόκειται να εισπράξει και 
β) Βεβαίωση φορολογικής και ασφαλιστικής ενημερότη¬ 
τας όταν απαιτείται, τιμολόγιο και επικυρωμένα φωτοα¬ 
ντίγραφα του βιβλίου εσόδων-εξόδων του προηγούμενου 
εξαμήνου ή βεβαίωση καταβολής Φ.Π.Α. στη Δ.Ο.Υ. 

Εάν ο νέος επαγγελματίας καταθέσει εκπρόθεσμα 
την αίτηση με τα δικαιολογητικά για την καταβολή 
προκαταβολής ή επιμέρους δόσης, η αξίωσή του για 
το συγκεκριμένο ποσό παραγράφεται χωρίς διακοπή 
της επιχορήγησης, με απόφαση του Προϊσταμένου της 
αρμόδιας Υπηρεσίας Απασχόλησης του Οργανισμού, 
εφόσον η επιχείρηση λειτουργεί και εξακολουθούν να 
τηρούνται οι όροι και προϋποθέσεις του Προγράμμα¬ 
τος. 

Ο νέος ελεύθερος επαγγελματίας υποχρεούται να 
ενημερώνει την Υπηρεσία εγκαίρως και γραπτώς για 
οποιαδήποτε αλλαγή στα στοιχεία που έχει δηλώσει 
με την αίτηση για ένταξή του. 

Ο νέος ελεύθερος επαγγελματίας δεν πρέπει να δια- 
κόψει την άσκηση του επαγγέλματος του στο δωδεκά¬ 
μηνο διάστημα της επιχορήγησης, αλλιώς διακόπτεται η 
επιχορήγηση με επιστροφή του καταβληθέντος ποσού, 
σύμφωνα με τα παρακάτω: 

❖ Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πληρωμή 
ποσού της επιχορήγησης στον Ν.Ε.Ε., θα εφαρμόζο¬ 
νται οι διατάξεις των παρ. 7 και 8 του άρθρου 29 του 
ν. 1262/1982, όπως συμπληρώθηκε από τα άρθρα 6 και 7 
του ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 


Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυ¬ 
τές αποφαίνεται με αιτιολογημένη απόφασή του για τη 
διακοπή της επιχορήγησης που ο νέος επαγγελματίας 
έχει λάβει από τον ΟΑΕΔ και την επιστροφή: 

- τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημερο¬ 
μηνία εμφάνισης του λόγου διακοπής ή της μη τήρησης 
των όρων ή των προϋποθέσεων του προγράμματος μέ¬ 
χρι τη συμπλήρωση του συνολικού δωδεκάμηνου χρόνου 
επιχορήγησης. 

-ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλεται 
στην αρμόδια Δ.Ο.Υ. για βεβαίωση και είσπραξη του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

❖ Ο Προϊστάμενος της αρμόδιας Υπηρεσίας Απασχό¬ 
λησης, εφόσον αποδεδειγμένα προκύπτουν λόγοι ανω- 
τέρας βίας ή μη υπαιτιότητας του νέου επαγγελματία, 
δύναται με απόφασή του και ύστερα από αίτηση του 
ενδιαφερομένου: 

α) να επιμηκύνει την προθεσμία υποβολής δικαιολο- 
γητικών του ενδιαφερομένου για είσπραξη επιμέρους 
δόσης έως εξήντα (60) ημερολογιακές ημέρες. 

β) να δώσει το δικαίωμα στον νέο επαγγελματία να 
σταματήσει την απασχόληση του στην επιχείρηση και 
για διάστημα μέχρι 30 ημερών μετά από αίτησή του 
και για σημαντικό λόγο με ισόχρονη παράταση του 
προγράμματος. 

❖ Για θέσεις που θα μείνουν κενές ύστερα από την 
έκδοση των εγκριτικών αποφάσεων, υπάρχει η δυνατό¬ 
τητα ανακατανομής των θέσεων, ύστερα από απόφαση 
του Δ.Σ. του ΟΑΕΔ. 

❖ Το Δ.Σ. του ΟΑΕΔ δύναται με ειδικά αιτιολογημένη 
απόφασή του να παρατείνει ή να διακόψει το πρόγραμ¬ 
μα είτε στο σύνολό του είτε σε μεμονωμένες Υπηρεσίες 
Απασχόλησης. 

❖ Γ ια κάθε άλλη ενέργεια απαραίτητη για την υλο¬ 
ποίηση του Προγράμματος που δεν καλύπτεται από 
την παρούσα απόφαση, θα εκδίδεται εγκύκλιος της 
Διοίκησης του ΟΑΕΔ. 

5. ΕΠΙΛΥΣΗ ΔΙΑΦΟΡΩΝ 

α. Οποιαδήποτε διαφορά προκύψει μεταξύ των υπο¬ 
ψηφίων ή ενταγμένων στο πρόγραμμα νέων ελεύθερων 
επαγγελματιών (Ν.Ε.Ε.) και των Υπηρεσιών του ΟΑΕΔ, θα 
επιλύεται με απόφαση Ειδικής Επιτροπής, ύστερα από 
ένσταση που θα υποβάλλει ο ενδιαφερόμενος. 

β. Η ένσταση θα υποβάλλεται στην Υπηρεσία στην 
αρμοδιότητα της οποίας υπάγεται η επιχείρηση του ενι- 
στάμενου, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή 
της απορριπτικής απόφασης στον ενδιαφερόμενο. 

6. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

❖ Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, που γίνεται σύμφωνα με την υπ’ αριθμ. 
2/34255/0022/6.6.2001 κοινή υπουργική απόφαση, όπως 
τροποποιήθηκε και ισχύει, να συντάσσει έκθεση στην 
οποία θα καταγράφεται με λεπτομέρεια αν τηρούνται 
οι όροι της ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα 
για : 

-Την πιστή τήρηση των Εθνικών και Κοινοτικών Κανόνων 
στα πλαίσια των οποίων λειτουργεί το πρόγραμμα. 

-Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

❖ Οι ελεγχόμενοι Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

-Να τηρούν τα αποδεικτικά στοιχεία και έγγραφα που 
αναφέρονται στην παρούσα κοινή υπουργική απόφαση 
για τουλάχιστον 3 χρόνια από την αποπληρωμή του 
προγράμματος. 

❖ Για την ομαλή πορεία των προγραμμάτων και την 
επίτευξη των στόχων τους, θα παρακολουθούνται κάθε 
μήνα: 

- οι δεσμευθείσες θέσεις 

- οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

- η καταβολή των επιχορηγήσεων κ.λπ. 

7. ΕΛΕΓΚΤΙΚΑ ΟΡΓΑΝΑ 

- Ελέγχους διενεργούν οι υπάλληλοι του ΟΑΕΔ σύμφωνα 
με τα οριζόμενα στην υπ’ αριθμ. 2/34255/0022/6.6.2001 κοινή 
υπουργική απόφαση, όπως τροποποιήθηκε και ισχύει. 

- Υπάλληλοι του Υπουργείου Οικονομίας και Οικονο¬ 
μικών (ΕΔΕΛ). 

8. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ 
- ΚΑΛΥΨΗ ΘΕΣΕΩΝ 

8.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί με σχε¬ 
τική απόφαση του Διοικητή του ΟΑΕΔ. 

8.2. Το Δ.Σ. του Ο.Α.Ε.Δ. δύναται με απόφασή του να 
αναστείλει προσωρινά την υποβολή αιτήσεων υπαγωγής 
στις Υπηρεσίες του Ο.Α.Ε.Δ 

8.3. Το Δ.Σ. του ΟΑΕΔ δύναται με ειδικά αιτιολογημένη 
απόφασή του να παρατείνει ή να διακόψει το πρόγραμ¬ 
μα. 

8.4. Οι λεπτομέρειες εφαρμογής του προγράμματος 
θα οριστούν με εγκύκλιο του ΟΑΕΔ, η οποία θα τύχει 
δημοσιότητας. 

9. ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκύ¬ 
πτει δαπάνη σε βάρος του προϋπολογισμού του ΟΑΕΔ 
ύψους 72.000.000,00 € η οποία θα βαρύνει τον ΚΑΕ 2493 
«Επιχορηγήσεις για την καταπολέμηση της ανεργίας» 
και θα επιμερισθεί ως εξής: 

Γ ια το έτος 2007: 24.000.000,00 €. 

Γ ια το έτος 2008: 48.000.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθμ. 12412 (3) 

Κήρυξη υποχρεωτικής της απόφασης διαιτησίας 12/2007 
«για τους όρους αμοιβής εργασίας των εργαζομέ¬ 
νων που απασχολούνται σε χοιροτροφικές επιχει¬ 
ρήσεις». 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της Νομο¬ 
θεσίας για τη Κυβέρνηση και τα Κυβερνητικά Όργανα». 

2. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (ΦΕΚ 513/Β710.3.2004). 

3. Την υπ’ αριθμ. 80029/11.5.2007 (ΦΕΚ 783/Β717.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

4. Τις διατάξεις της παρ. 2 του άρθρου 11 του 
ν. 1876/1990 (ΦΕΚ 27/Α71990). 

5. Την από 5.3.2007 αίτηση της Πανελληνίου Ομο¬ 
σπονδίας Εργατοϋπαλλήλων Κρέατος «Π.Ο.Ε.Κ.» «Η 
ΕΝΩΣΙΣ». 

6. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 23.7.2007. 

7. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για τη 
κήρυξη υποχρεωτικής της πιο πάνω Δ.Α. δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
12/2007 για τους όρους αμοιβής και εργασίας των ερ¬ 
γαζομένων που απασχολούνται σε χοιροτροφικές επι¬ 
χειρήσεις για όλους τους εργοδότες και εργαζομένους 
του επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 5.3.2007. 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 32924 (4) 

Έγκριση συμβάσεων μίσθωσης έργου στον Οργανισμό 
Νεολαίας και Αθλησης Δήμου Αθηναίων 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 « Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 20506/8.6.2007 εισηγητική μας έκ¬ 
θεση. 

5. Το υπ’ αριθμ. πρωτ. οικ. 45340/13.8.2007 έγγραφο 
του ΥΠ.ΕΣ.Δ.Δ.Α. το οποίο μας γνωρίζει την υπ’ αριθμ. 
ΔΙΠΠ/Φ.ΕΓΚΡ. 1/430/16022/8.8.2007 απόφαση της Επι¬ 
τροπής του άρθρου 2 παρ. 1 της ΠΥΣ 33/27.12.2006 και 
την υπ’ αριθμ. 44397/9.8.2007 απόφαση κατανομής του 
Υφυπουργού ΕΣ.Δ.Δ.Α με τις οποίες εγκρίθηκαν για τους 
Ο.Τ.Α. α' βαθμού συμβάσεις μίσθωσης έργου για ένα (1) 
έτος, υπό την απαραίτητη προϋπόθεση τήρησης των 
διατάξεων του αρ. 6 του ν. 2527/1997 που ορίζουν με¬ 
ταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης τρι- 
ακοσίων εξήντα πέντε (365) ατόμων, για το χρονικό 
διάστημα ενός έτους, σύμφωνα με όσα διαλαμβάνονται 
στην υπ’ αριθμ. 295/2007 απόφαση του Διοικητικού 
Συμβουλίου του Οργανισμού Νεολαίας και Αθλησης 
Δήμου Αθηναίων και υπό την απαραίτητη προϋπόθεση 
τήρησης των διατάξεων του αρ. 6 του ν. 2527/1997 ως 
εξής: 

Α. Για την υλοποίηση του πιλοτικού προγράμματος 
του Ο.Ν.Α. μικτής - εναλλακτικής άθλησης και αναψυ¬ 
χής διάρκειας δύο ετών και του παράλληλου πολιτι¬ 
στικού ψυχαγωγικού και εκπαιδευτικού προγράμματος 
ποικίλων δράσεων στο πλαίσιο του οποίου θα διδά¬ 
σκονται παραδοσιακοί χοροί, καθώς και για την διε¬ 
ξαγωγή κοινών αγώνων μικρών αθλητών με αναπηρία 
και χωρίς αναπηρία στο πλαίσιο του προγράμματος 
«Μαζί», που υλοποιεί ο Οργανισμός σε συνεργασία με 
το Υπουργείο Εθνικής Παιδείας και Θρησκευμάτων, 
και προκειμένου να στελεχωθεί η αντιπροσωπευτική 
ομάδα που θα εκπροσωπήσει την πόλη στους Διεθνείς 
Παιδικούς Αγώνες της Αθήνας το 2009, τους οποίους 
ανέλαβε να διοργανώσει ο Ο.Ν.Α., εκατόν εξήντα πέντε 
(165) Γυμναστές, τέσσερις (4) εικαστικούς καλλιτέχνες, 
έξι (6) ηθοποιούς, είκοσι (20) μουσικούς πνευστών και 
κρουστών οργάνων και τρεις (3) καθηγητές μουσικής 
ως εξής: 

Δέκα τέσσερις (14) Γυμναστές με ειδικότητα ποδο¬ 
σφαίρου, διάρκεια επτά (7) μήνες. 

Δώδεκα (12) Γυμναστές με ειδικότητα Καλαθοσφαίρι¬ 
σης, διάρκεια επτά (7) μήνες. 

Δώδεκα (12) Γ υμναστές με ειδικότητα πετοσφαίρισης, 
διάρκεια επτά (7) μήνες. 

Τρεις (3) Γυμναστές με ειδικότητα χειροσφαίρισης, 
διάρκεια επτά (7) μήνες. 

Τρεις (3) Γυμναστές με ειδικότητα αντισφαίρισης, δι¬ 
άρκεια επτά (7) μήνες. 

Ένας (1) Γυμναστής με ειδικότητα τζούντο, διάρκεια 
επτά (7) μήνες. 

Τέσσερις (4) Γυμναστές με ειδικότητα κλασσικού 
αθλητισμού, διάρκεια επτά (7) μήνες. 

Έξι (6) Γυμναστές με ειδικότητα ειδικής αγωγής, δι¬ 
άρκεια επτά (7) μήνες. 

Ένας (1) Γυμναστής με ειδικότητα ξιφασκία, διάρκεια 
επτά (7) μήνες. 

Η συνολική αμοιβή των ανωτέρω θα ανέρχεται σε 
8.750 € κατ’ άτομο, συμπεριλαμβανομένου του Φ.Π.Α. 
και των κρατήσεων υπέρ τρίτων. 

Ογδόντα τρεις (83) Γ υμναστές με γνώση 3θΐΌ0ίο και 
αναψυχής κλειστών χώρων, διάρκεια εννέα (9) μήνες. 


Όλοι οι ανωτέρω γυμναστές πρέπει να έχουν τριετή 
τουλάχιστον εμπειρία σε ανάλογα προγράμματα. Δύο 
(2) Γ υμναστές με ειδικότητα 136 ΚννοησΙο, διάρκεια εννέα 
(9) μήνες. Δυο (2) Γυμναστές με ειδικότητα ρυθμικής 
αγωνιστικής γυμναστικής, διάρκεια εννέα (9) μήνες. 

Η συνολική αμοιβή των ανωτέρω θα ανέρχεται σε 
11.250€ κατ’ άτομο συμπεριλαμβανομένου του Φ.Π.Α. και 
των κρατήσεων υπέρ τρίτων. 

Έξι (6) Γ υμναστές με ειδικότητα κολύμβησης, διάρκεια 
δέκα και μισό (10,5) μήνες. 

Επτά (7) Γ υμναστές πτυχιούχοι ειδικότητας κολύμβηση 
ή κάτοχοι αναγνωρισμένου διπλώματος επαγγελματία 
ναυαγοσώστη, διάρκεια δέκα και μισό (10,5) μήνες. 

Η συνολική αμοιβή των ανωτέρω θα είναι 13.125€ κατ’ 
άτομο συμπεριλαμβανομένου του Φ.Π.Α. και των κρα¬ 
τήσεων υπέρ τρίτων. 

Εννέα (9) Γυμναστές πτυχιούχους με ειδικότητα ελ¬ 
ληνικών χορών, διάρκεια οκτώ (8) μήνες. 

Η συνολική αμοιβή των ανωτέρω θα είναι 10.000€ 
κατ’ άτομο συμπεριλαμβανομένου του Φ.Π.Α. και των 
κρατήσεων υπέρ τρίτων. 

Τέσσερις (4) εικαστικοί καλλιτέχνες, διάρκεια οκτώ 
(8) μήνες. 

Η συνολική αμοιβή των ανωτέρω θα είναι 10.000€ 
κατ’ άτομο συμπεριλαμβανομένου του Φ.Π.Α. και των 
κρατήσεων υπέρ τρίτων, πλέον των τυχόν εργοδοτικών 
εισφορών του Ο.Ν.Α. προς το Ι.Κ.Α. 

Έξι (6) ηθοποιοί, διάρκεια οκτώ (8) μήνες. 

Η συνολική αμοιβή των ανωτέρω θα είναι 8.700€ κατ’ 
άτομο συμπεριλαμβανομένου του Φ.Π.Α. και των κρα¬ 
τήσεων υπέρ τρίτων, πλέον των τυχόν εργοδοτικών 
εισφορών του Ο.Ν.Α. προς το Ι.Κ.Α. 

Τρεις (3) καθηγητές μουσικής, διάρκεια οκτώ (8) μή¬ 
νες. 

Η συνολική αμοιβή των ανωτέρω θα είναι 8.700 € 
κατ’ άτομο συμπεριλαμβανομένου του Φ.Π.Α. και των 
κρατήσεων υπέρ τρίτων, πλέον των τυχόν εργοδοτικών 
εισφορών του Ο.Ν.Α. προς το Ι.Κ.Α. 

Είκοσι (20) μουσικοί πνευστών και κρουστών οργάνων, 
διάρκεια εννέα (9) μήνες. 

Η συνολική αμοιβή των ανωτέρω θα είναι 3.600€ κατ’ 
άτομο συμπεριλαμβανομένου του Φ.Π.Α. και των κρα¬ 
τήσεων υπέρ τρίτων, πλέον των τυχόν εργοδοτικών 
εισφορών του Ο.Ν.Α. προς το Ι.Κ.Α. 

Οι ανωτέρω θα αναλάβουν την εκτέλεση του ακό¬ 
λουθου έργου: 

συμβουλεύουν, εκπονούν, υλοποιούν και αξιολογούν 
σχετικά με προγράμματα κινητικής αναψυχής, δημι¬ 
ουργικής απασχόλησης και έκφρασης, για ενήλικες, 
άτομα πρώτης σχολικής ηλικίας και εφήβους. Επιπλέον 
προτείνουν και συμβουλεύουν σχετικά με δράσεις που 
συνδέουν προγράμματα κινητικής αναψυχής με αντί¬ 
στοιχα δημιουργικής απασχόλησης, για παιδιά προσχο- 
λικής ηλικίας, πρώτης σχολικής ηλικίας και εφήβους. 
Επίσης μελετούν, συμβουλεύουν, εκπονούν, υλοποιούν 
σχετικά με προγράμματα υγείας και ευρωστίας για 
ενήλικες που μπορούν να ενταχθούν σε δράσεις και 
πολιτικές του Οργανισμού με στόχο την δημιουργι¬ 
κή έκφραση και την αναψυχή. Τέλος επεξεργάζονται 
εναλλακτικές στρατηγικές προσέγγισης των Αθηναίων 
στα παραπάνω προγράμματα και επιμελούνται της 
υλοποίησή τους. 

Στην πίστωση του προϋπολογισμού οικ/Ετους 2007 
με ΚΑ 6117.00 Φ15-16, Φ30-Δ31 έχει προβλεφθεί ποσό για 
τις δαπάνες που προβλέπονται ανωτέρω. Τα προανα- 
φερθέντα έργα δεν ανάγονται στον κύκλο των συνήθων 
καθηκόντων του τακτικού προσωπικού του Ο.Ν.Α., ούτε 
επαρκεί το υφιστάμενο προσωπικό και θα ανατεθούν 
σε φυσικά πρόσωπα που διαθέτουν τα παραπάνω προ¬ 
σόντα. 

Η ανάθεση θα γίνει με απόφαση του Προέδρου του 
Δ.Σ. του Ο.Ν.Α. 

Β. Εκατόν πενήντα έξι (156) άτομα, διαφόρων ειδικο¬ 
τήτων, για χρονικό διάστημα ενός (1) έτους, με αντικεί¬ 
μενο έργου, μεταξύ άλλων, την ανακαίνιση μονάδων 
του Ο.Ν.Α., τη συγκέντρωση, καταγραφή, διαχωρισμό, 
απομάκρυνση και καταστροφή των άχρηστων υλικών. Το 
προαναφερθέν έργο δεν ανάγεται στις ευθύνες απλής 
τακτικής συντήρησης, την οποία θα κάνει ο Οργανισμός 
με το υπάρχον τακτικό προσωπικό. 

Η συνολική εργολαβική αμοιβή θα ανέρχεται αναλυ¬ 
τικά ως εξής: 

10 αλουμινάδες, 15.000€ έκαστος συμπεριλαμβανομέ¬ 
νου του ΦΠΑ και των κρατήσεων υπέρ τρίτων. 

67 σιδεράδες, ξυλουργοί, 13.000€ έκαστος συμπερι¬ 
λαμβανομένου του ΦΠΑ και των κρατήσεων υπέρ τρί¬ 
των. 

Τριάντα (30) άτομα για τη συγκέντρωση του άχρηστου 
υλικού, 13.000€ έκαστος συμπεριλαμβανομένου του ΦΠΑ 
και των κρατήσεων υπέρ τρίτων. 

Δώδεκα (12) άτομα για την ηλεκτρονική καταγραφή 
των υλικών, 13.000€ έκαστος συμπεριλαμβανομένου του 
Φ.Π.Α. και των κρατήσεων υπέρ τρίτων. 

Τριάντα δύο (32) άτομα για το διαχωρισμό των προς 
απόσυρση στη χωματερή ή προς ανακύκλωση υλικών 
απ’ αυτά που θα κριθούν προς καταστροφή, 13.000€ 
έκαστος συμπεριλαμβανομένου του ΦΠΑ και των κρα¬ 
τήσεων υπέρ τρίτων. 

Πέντε (5) άτομα που θα συνοδεύσουν τα υλικά αυτά 
προς καταστροφή, φορτώνοντας τα στα οχήματα του 
Ο.Ν.Α., είτε στη χωματερή είτε σε χώρους προς περαιτέ¬ 
ρω ανακύκλωση, 17.000€ έκαστος συμπεριλαμβανομένου 
του ΦΠΑ και των κρατήσεων υπέρ τρίτων. 

Στην πίστωση του προϋπολογισμού οικ. Έτους 2007 
με ΚΑ 6117.00 Φ15-Δ16, Φ30-Δ31 έχει προβλεφθεί ποσό 
για τις δαπάνες που προβλέπονται ανωτέρω. Τα προ- 
αναφερθέντα έργα δεν ανάγονται στον κύκλο των 
συνήθων καθηκόντων του τακτικού προσωπικού του 
Ο.Ν.Α. 

Η ανάθεση θα γίνει με απόφαση του Προέδρου του 
Δ.Σ. του Ο.Ν.Α. 

Γ. Δύο (2) δημοσιογράφοι, διάρκεια ενός (1) έτους 

Ένας (1) ΤΕ γραφίστας, διάρκεια ενός (1) έτους 

Έξι (6) εξειδικευμένοι σύμβουλοι, διάρκειας ενός (1) 
έτους 

Με αντικείμενο έργου μεταξύ άλλων, την προβολή της 
διοργάνωσης των Διεθνών Παιδικών Αγώνων 2009, την 
ενημέρωση του κοινού, επιμέλεια εκδόσεων και παρο¬ 
χή συμβουλών για την επιτυχία της διοργάνωσης που 
θα συνεπικουρούν τους υπαλλήλους του Οργανισμού 
προκειμένου να ξεκινήσει η οργάνωση των υπηρεσιών 
ανάλογα με τις απαραίτητες ενέργειες για την επιτυχία 
της διοργάνωσης. 

Η συνολική εργολαβική αμοιβή θα ανέρχεται αναλυ¬ 
τικά ως εξής: 


Οι δύο (2) δημοσιογράφοι, 19.000€ έκαστος συμπε¬ 
ριλαμβανομένου του Φ.Π.Α. και των κρατήσεων υπέρ 
τρίτων και 

Ο ένας (1) γραφίστας, 13.000€ συμπεριλαμβανομένου 
του Φ.Π.Α. και των κρατήσεων υπέρ τρίτων. 

Οι έξι (6) εξειδικευμένοι σύμβουλοι, 19.000€ συμπε¬ 
ριλαμβανομένου του Φ.Π.Α. και των κρατήσεων υπέρ 
τρίτων. 

Στην πίστωση του προϋπολογισμού οικ. Έτους 2007 
με ΚΑ 6117.00 Φ15-Δ16, Φ30-Δ31 έχει προβλεφθεί ποσό 
για τις δαπάνες που προβλέπονται ανωτέρω. Τα προα- 
ναφερθέντα έργα δεν ανάγονται στον κύκλο των συνή¬ 
θων καθηκόντων του τακτικού προσωπικού του Ο.Ν.Α. 
Η ανάθεση θα γίνει με απόφαση του Προέδρου του 
Δ.Σ. του Ο.Ν.Α. 

Δ.Ένας (1) γιατρός εργασίας, διάρκεια ενός έτους, με 
αντικείμενο έργου την παροχή, μεταξύ άλλων, συμβου¬ 
λών και υποδείξεων σχετικά με τα μέτρα που πρέπει 
να λαμβάνονται για την σωματική και ψυχική υγεία των 
εργαζομένων, την παροχή θεραπείας σε περίπτωση 
ατυχήματος κ.λπ. 

Ένας (1) τεχνικός ασφαλείας, διάρκεια ενός (1) έτους, 
με αντικείμενο έργου, μεταξύ άλλων, την παροχή συμ¬ 
βουλών σε θέματα σχεδιασμού προγραμματισμού, κα¬ 
τασκευής και συντήρησης εγκαταστάσεων, προμήθειας 
μέσων και εξοπλισμού, την μέριμνα για την τήρηση από 
τους εργαζομένους των κανόνων υγιεινής και ασφάλει¬ 
ας της εργασίας κ,λπ. 

Η συνολική αμοιβή των ανωτέρω ανέρχεται σε 19.000€ 
κατ’ άτομο συμπεριλαμβανομένου του Φ.Π.Α. και των 
κρατήσεων υπέρ τρίτων. 

Στην πίστωση του προϋπολογισμού οικ. Έτους 2007 
με ΚΑ 6117.00 Φ15-Δ16, Φ30-Δ31 έχει προβλεφθεί ποσό 
για τις δαπάνες που προβλέπονται ανωτέρω. Τα προ- 
αναφερθέντα έργα δεν ανάγονται στον κύκλο των 
συνήθων καθηκόντων του τακτικού προσωπικού του 
Ο.Ν.Α. και δεν μπορούν να καλυφθούν από το υπάρχον 
προσωπικό. 

Ανανέωση ή παράταση των συμβάσεων απαγορεύ¬ 
εται και είναι αυτοδικαίως άκυρη. Τόπος εκτέλεσης 
των έργων θα είναι η Αθήνα, η δε παραλαβή τους θα 
γίνει από Επιτροπή του Ο.Ν.Α. Οι αμοιβές θα χορηγού¬ 
νται τμηματικά, ανάλογα με την πρόοδο των έργων. 
Οι ανάδοχοι δεν δικαιούνται δώρο Χριστουγέννων και 
Πάσχα, καθώς και άδεια και επίδομα αδείας, ενώ δεν 
υφίσταται υποχρέωση του Ο.Ν.Α. για ασφάλιση των 
αναδοχών σε φορέα κύριας ή επικουρικής ασφάλισης, 
με την επιφύλαξη τυχόν αντίθετων ειδικών διατάξεων 
για τους εικαστικούς καλλιτέχνες, ηθοποιούς, μουσι¬ 
κούς, καθηγητές μουσικής. Απασχόληση των αναδοχών 
σε έργα ή εργασίες άσχετες με τα προαναφερθέντα 
απαγορεύεται. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Αυγούστου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 7312 (5) 

Τροποποίηση της υπ’ αριθμ. 8261/25.5.1995 απόφασης 
του Περιφερειακού Δ/ντή Κορινθίας περί σύστασης 
Νομικού Προσώπου με την επωνυμία «Πνευματικό 
Κέντρο Κοινότητας Βραχατίου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 240 του ν. 3463/2006. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

3. Τις διατάξεις του αρθρ. 1 παρ. 2α ν. 2469/1997 (ΦΕΚ 
38Α) που ρυθμίζουν τον έλεγχο των δαπανών που προ- 
καλούν οι διοικητικές κανονιστικές πράξεις. 

4. Την υπ’ αριθμ. 8261/25.5.1995 απόφαση του Περιφε¬ 
ρειακού Δ/ντή (ΦΕΚ 574/τ. Β730.6.1995), περί σύστασης 
Νομικού Προσώπου με την επωνυμία «Πνευματικό Κέ¬ 
ντρο Κοινότητας Βραχατίου», όπως έχει τροποποιηθεί 
και ισχύει. 

5. Την υπ’ αριθμ. 11/135/2007, νόμιμα ληφθείσα απόφαση 
του Δημοτικού Συμβουλίου Βόχας, περί τροποποίησης 
της συστατικής πράξης του Νομικού Προσώπου, απο¬ 
φασίζουμε: 

Τροποποιούμε την υπ’ αριθμ. 8261/25.5.1995 απόφαση 
του Περιφερειακού Δ/ντή, όπως έχει διαμορφωθεί και 
ισχύει κατά το μέρος που αφορά την επωνυμία και τη 
διοίκηση αυτού ως εξής: 


1. Η Επωνυμία του Νομικού Προσώπου είναι: 

«Πνευματικό Κέντρο Τοπικού Διαμερίσματος Βραχα¬ 
τίου: ΜΙΚΗΣ ΘΕΟΔΩΡΑΚΗΣ», του Δήμου Βόχας. 

2. Το Νομικό Πρόσωπο διοικείται από 11 μελές Διοικη¬ 
τικό Συμβούλιο, σύμφωνα με τις διατάξεις του άρθρου 
240 του ν. 3463/2006 ως εξής: 

Α) Ο εκάστοτε Δήμαρχος ως Πρόεδρος 

Β) Τέσσερις (4) Δημοτικοί Σύμβουλοι εκ των οποίων 
οι δυο (2) ορίζονται από τη μειοψηφία του Δημοτικού 
Συμβουλίου. 

Γ) Πέντε (5) δημότες ή κάτοικοι του Δήμου που έχουν 
ανάλογη επαγγελματική ή κοινωνική δράση ή ειδικές 
γνώσεις ανάλογες με το σκοπό του Νομικού Προσώ¬ 
που. 

Δ)Ένα (1) μέλος του Τοπικού Συμβουλίου του Τοπικού 
Διαμερίσματος Βραχατίου. 

Κατά τα λοιπά ισχύει ως έχει η υπ’ αριθμ. 8261/25.5.1995 
απόφαση του Περιφερειακού Δ/ντή (ΦΕΚ 574/ 
τ. Β730.6.1995), όπως τροποποιήθηκε και ισχύει. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Βόχας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 10 Ιουλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

